CELEX: 62018TN0457
Language: et
Date: 2018-07-25 00:00:00
Title: Kohtuasi T-457/18: 25. juulil 2018 esitatud hagi – Zotkov versus komisjon

24.9.2018   
            
            
               ET
            
            
               Euroopa Liidu Teataja
            
            
               C 341/23
            
         
      25. juulil 2018 esitatud hagi – Zotkov versus komisjon
      (Kohtuasi T-457/18)
      (2018/C 341/34)
      Kohtumenetluse keel: bulgaaria
      
         Pooled
      
      
         Hageja: Rossen D. Zotkov (Brüssel, Belgia) (esindaja: advokaat N. Stankov)
      
         Kostja: Euroopa Komisjon
      
         Nõuded
      
      Hageja palub Üldkohtul:
      
                  —
               
               
                  
                     tühistada kostja 30. aprilli 2018. aasta otsus nr Ares (2018)2294884 ja selle otsuse uuesti läbivaatamine osas, mis puudutab hageja taotlust määrata toetus tema vanemate jaoks – pärast finantsarvutuse korrigeerimist vastavalt hageja väidetele ja argumentidele.
               
            
         Väited ja peamised argumendid
      
      Hagi põhjenduseks esitab hageja kaks väidet:
      
                  1.
               
               
                  Esimene väide puudutab seda, kuidas kostja tõlgendas (ja väljendas oma finantsarvutuses) komisjoni otsust nr 50-2004/28.5.2005 selle otsuse praktilisel kohaldamisel eluasemena kasutatavate kinnisasjade arvesse võtmisele – hageja peab seda tõlgendust ja arvutust ebaõigeks:
                  
                              —
                           
                           
                              tõlgendusvead tulenevalt komisjoni otsusega reguleeritud valdkonna (finants-majanduslikust) eripärast,
                           
                        
                              —
                           
                           
                              tõlgendus, mis põhineb objektiivselt võimatutel eeldustel,
                           
                        
                              —
                           
                           
                              kostja poolt komisjoni otsusele antud tõlgendusest tulenevad sisemised vastuolud selle otsuse erinevate osade vahel, mis saavad ilmsiks, kui neid analüüsida koos, mitte eraldi,
                           
                        
                              —
                           
                           
                              subjektiivse ja vaieldava tõlgenduse andmine komisjoni otsuse sõnadele, mõistetele ja väljenditele, mis iseenesest on keeleliselt ja/või üldise arusaama kohaselt mitmetähenduslikud,
                           
                        
                              —
                           
                           
                              teoreetiliste indikaatorite eelistamine teatavate finantstegurite puhul, mille kohta on olemas faktilised indikaatorid.
                           
                        
            
                  2.
               
               
                  Teine väide, et puudutab seda, kuidas kostja tõlgendas (ja väljendas oma finantsarvutuses) komisjoni otsust nr 50-2004/28.5.2004 selle otsuse praktilisel kohaldamisel teatava koefitsiendi kasutamisel maa kohta – hageja peab seda tõlgendust ja arvutust ebaõigeks:
                  
                              —
                           
                           
                              koefitsiendi tõlgendamine ja kohaldamine finantsarvutuse konkreetsele elemendile, mis finantsmajandusliku teooria ja praktika kohaselt on vastuolus selle koefitsiendi enda sisu ja loogikaga.